stanford-oval/wikipedia huggingface dataset:
Scorpion (Mortal Kombat)
Elämäkerta > Varhaiset vaiheet ja kosto

Scorpion oli Shirai Ryu-klaanin parhaimman ninjan, Hanzo Hasashin, koodinimi. Hänen isänsä oli klaanin entinen jäsen ja oli neuvonut poikaansa olemaan liittymättä klaaniin sillä hän ei halunnut poikansa elävän tappajana. Hanzo ei kuitenkaan totellut isäänsä vaan liittyi klaaniin taatakseen vaimolleen ja pojalleen kunnollisen elämän. Tämä ei kuitenkaan toteutunut sillä Quan Chi palkkasi Hanzon etsimään erästä Himalajalle piilotettua karttaa. Hän palkkasi myös Lin Kuei-klaanista, Shirai Ryun vihollisilta, Sub-Zeron, jonka lähetti suorittamaan samaa tehtävää.
Sekä Scorpion että Sub-Zero löysivät kartan, mutta joutuivat vastatusten. He taistelivat ja Sub-Zero voitti jättäen Scorpionin ruumiin taakseen. Scorpionin sielu joutui Netherealmiin ja hänestä tuli aave. Palatessaan takaisin maan päälle, hän sai selville, että Lin Kuei oli teurastanut hänen koko klaaninsa ja perheensä hänen ollessa Netherealmissa. Täynnä vihaa hän vannoi tappavansa Sub-Zeron kostona kuolemastaan.
Scorpion tapasi Sub-Zeron seuraavan kerran Netherealmissa tämän ollessa Raidenin määrämällä tehtävällä palauttaa Shinnokin amuletti Quan Chilta. Kaksikko taisteli, mutta Sub-Zero voitti jälleen ja pakeni tämän elävän kuolleen tappajan raivoa. Palattuaan Earthrealmiin, Sub-Zero kutsuttiin osallistumaan Shang Tsungin Mortal Kombat turnaukseen tietämättä, että myös Scorpion oli kutsuttu.
Kaksikko tapasi Shang Tsungin veneellä, missä Scorpion tarttui Sub-Zeron kurkkuun sanoen "Sinä tapoit minut kylmäverisesti tasan kaksi vuotta sitten, mutta demonit ovat antaneet minun kostaa kuolemani. Voisin tappaa sinut tässä ja nyt, mutten ole murhaaja. Tapaamme turnauksessa ja silloin, Lin Kuei, sinä tulet maksamaan elämälläsi".
Scorpion ja Sub-Zero eivät kuitenkaan kohdanneet turnauksessa vaan sen päätöshetkillä. Todistaen olevan liian voimakas Lin Kuein soturille, Scorpion viilsi vihollisensa kuoliaaksi ja näin kosti oman kuolemansa. Tämän tehtyään, hän syttyi liekkeihin ja palasi Netherealmiin.
Elämäkerta > Sub-Zero palaa takaisin

Vuotta myöhemmin Scorpion sai tietää, että Sub-Zero aikoi osallistua toiseen turnaukseen. Vihoissaan siitä, että hänen murhaajansa oli jostain syystä palannut ja hänen verikostonsa ei ollut onnistunut, Scorpion seurasi Sub-Zeroa Outworldiin, missä Shao Kahn piti toisen turnauksen. Turnauksen ollessa käynnissä, Scorpion näki Sub-Zeron taistelemassa. Scorpion myös näki verivihollisensa säästävän vastustajan hengen ja ihmetteli, miten tästä oli tullut niin armelias. Hän saikin tietää, että tämä Sub-Zero oli alkuperäisen Sub-Zeron pikkuveli, joka oli lähetetty viimeistelemään veljeltään kesken jäänyt tehtävä. Scorpion vannoi ettei vahingoittaisi tätä uutta Sub-Zeroa ja tulisi suojelemaan häntä korvaukseksi siitä, että oli tappanut hänen isoveljensä, joka oli nyt muuttunut Noob Saibotiksi. Tämän luvattuaan hänet kutsuttiin takaisin Netherealmiin tuomittavaksi.
Kun Shao Kahn hyökkäsi Earthrealmiin, hän yritti samalla epäonnistuen vallata Netherealmin ja Scorpion pääsi samalla vapaaksi karaten Earthrealmiin. Hän ei ollut uskollinen kenellekään eikä huolinut ystäviä eikä vihollisia. Shao Kahn kuitenkin tunnisti Scorpionin mahtavat kyvyt ja värväsi hänet joukkoihinsa. Scorpionin uskollisuus Kahnia kohtaan loppui pian, Scorpionin saadessa tietää, että Sub-Zero, jota oli luvannut olla vahingoittamatta, taisteli Kahnia vastaan Earthrealmin joukoissa. Scorpion kääntyi Kahnia vastaan ja liittoutui Earthrealmin sotureiden kanssa, jotka tuhosivat Kahnin joukot, mikä johti Earthrealmin palautumiseen normaaliksi ja Scorpionin joutumiseen takaisin Netherealmiin.
Taidot > Erikoisliikkeet

Bloody Spear: Scorpion lähettää kädestään köyden, jonka päässä on kunai, joka tarttuu vihollisen rintaan, mikä mahdollistaa Scorpionin vetää vihollinen luokseen. Tämän liikkeen aikana hän usein huutaa "Get over here!" tai "Come here!". (MK, MKII, UMK3, MKT, MK4, MKG, MK:DA, MK:D, MK:SM, MK:A)
Hellfire Punch: Scorpion teleporttaa vastustajansa taakse ja lyö tätä. (MK, MKII, UMK3, MKT, MK4, MKG,MK:D, MK:SM, MK:A)
Aerial Back Teleport Punch: Scorpion suorittaa edellisen liikkeen ilmassa. (MKII, UMK3, MKT, MK4, MKG, MK:SM)
Leg Takedown: Scorpion lyö vastustajansa jalkoja "jalkasaksilla". (MKII, MK:SM)
Air Throw: Scorpion heittää vihollisensa ollessaan ilmassa (MKII, UMK3, MKT, MK4, MKG, MK:SM).
Breathe Fire: Scorpion poistaa naamionsa paljastaen palavan pääkallonsa ja puhaltaa tulta vihollista päin. (MK4, MKG)
Hellfire: Scorpion kutsuu Helvetin tulia polttamaan vastustajaansa. (MK:DA, MK:D, MK:A)
Backflip Kick: Scorpion loikkaa ympäri taaksepäin polttaen samalla vihollista jaloillaan. (MK:DA, MK:D, MK:A)
Taidot > Lopetusliikkeet

Toasty!: Scorpion poistaa naamionsa ja puhaltaa tulta vihollistaan päin polttaen hänet elävältä. Tämän jälkeen Dan Forden kuullaan sanovat "Toasty". (MK, MKII, UMK3, MKT, MK4, MKG, MK:SM).
Spear Slice: Scorpion käyttää kunaitaan viiltääkseen vastustajansa kurkun ja lantion. (MKII, MKSM)
Sarasto

Sarasto on muun muassa seuraavien henkilöiden sukunimi:
Hagar Sarasto (1890–1959), suomalainen näytelmäkirjailija
Lea Sarasto (1912–1985), suomalainen kirjailija
Yrjö Sarasto (1872–1938), suomalainen matematiikan opettaja ja Tyrvään yhteiskoulun rehtori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sarasto”, voi hakea sivunnimihaulla, laajalla sivunnimihaulla tai tekstihaulla.
Saldanha

Saldanha voi viitata seuraaviin:
Paikat > Portugali

Saldanha, alue Mogadouron kunnassa
Paikat > Etelä-Afrikka

Saldanhanlahti, luonnonlahti Western Capessa Etelä-Afrikassa
Saldanha, kaupunki Saldanhanlahden pohjoisrannalla
Saldanha Bay Local Municipality, Saldanhanlahden aluetta hallinnoiva hallinnollinen yksikkö
Sukunimi

Saldanhan herttua, portugalilainen arvonimi
António de Saldanha (1500-luvulla), portugalilainen tutkimusmatkailija, jonka mukaa Saldahanlahti on saanut nimensä
António de Saldanha da Gama (1778–1839). portugalilainen diplomaatti ja kreivi
Carlos Saldanha (s. 1965), brasilialainen elokuvaohjaaja
João Carlos Saldanha de Oliveira Daun (1790–1876), portugalilainen valtiomies
João Saldanha (1917–1990), brasilialainen toimittaja ja jalkapallovalmentaja
José Pintos Saldanha (s. 1964), uruguaylainen jalkapalloilija
Lawrence John Saldanha (s. 1936), pakistanilainen katolinen arkkipiispa
Paula Saldanha (s. 1972), portugalilainen judoka
V. J. P. Saldanha (1925–2000), intialainen kirjailija
Zoë Saldaña (s. 1978), yhdysvaltalainen näyttelijä ja tanssija
Muut

Saldanha Steel, eteläafrikkalainen teräsyhtiö
Apristurus saldanha, kissahaiden heimoon kuuluva kala
Saldanhanlahden taistelu, 17. elokuuta 1796 lahdella käyty taistelu jossa batavian laivasto antautui Englannin kuninkaalliselle laivastolle
1456 Saldanha, asteroidi
Sepalus

Farkkujen sepalus.
Sepalus on vetoketjullinen tai napillinen housujen avaamiseen ja sulkemiseen käytettävä vaatteen osa. Sepalus sijaitsee nivusten kohdalla. Sen tarkoitus on helpottaa ja nopeuttaa miehillä virtsaamista ja molemmilla sukupuolilla housujen pukemista ja riisumista.
Aiheesta muualla

Kuvia tai muita tiedostoja aiheesta Sepalus Wikimedia Commonsissa
Siiselit

| Siiselit |
| --- | --- |
 Siiseli (Spermophilus citellus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Oravat Sciuridae
Suku::  Siiselit Spermophilus  Cuvier, 1825
Katso myös
   Siiselit Wikispeciesissä   Siiselit Commonsissa 
Infobox OKNimi-testi OK: 
Siiselit (Spermophilus) on oravien heimoon kuuluva jyrsijäsuku.
Lajit

Mammal Species of the World -teoksen mukaan siiselien sukuun kuuluvat seuraavat lajit:
Jalisconsiiseli (Spermophilus adocetus)
Meksikonsiiseli (Spermophilus annulatus)
Spermophilus brevicauda
Kalliovuortensiiseli (Spermophilus columbianus)
Siperiansuslikki (Spermophilus erythrogenys)
Keskiaasiansuslikki (Spermophilus fulvus)
Volgansuslikki Spermophilus major
Napasiiseli eli siksik (Spermophilus parryii)
Silkkisuslikki (Spermophilus undulatus)
Amurinsuslikki (Spermophilus alashanicus)
Ylänkösiiseli (Spermophilus armatus)
Lännensiiseli (Spermophilus beldingi)
Idahonsiiseli (Spermophilus brunneus)
Aavikkosiiseli (Spermophilus canus)
Euroopansuslikki (Spermophilus citellus)
Mongoliansuslikki (Spermophilus dauricus)
Wyominginsiiseli (Spermophilus elegans)
Nevadansiiseli (Spermophilus mollis)
Kaukasiansuslikki (Spermophilus musicus)
Spermophilus pallidicauda
Pikkususlikki (Spermophilus pygmaeus)
Spermophilus ralli
Tienaninsuslikki (Spermophilus relictus)
Montanansiiseli (Spermophilus richardsonii)
Suslikki (Spermophilus suslicus)
Pensassiiseli (Spermophilus townsendii)
Oregoninsiiseli (Spermophilus washingtoni)
Lähi-idänsuslikki (Spermophilus xanthoprymnus)
Bajansiiseli (Spermophilus atricapillus)
Kaliforniansiiseli (Spermophilus beecheyi)
Kalliosiiseli (Spermophilus variegatus)
Mohavensiiseli (Spermophilus mohavensis)
Pyöröhäntäsiiseli (Spermophilus tereticaudus)
Teksasinsiiseli (Spermophilus mexicanus)
Veracruzinsiiseli (Spermophilus perotensis)
Täpläsiiseli (Spermophilus spilosoma)
Juovasiiseli (Spermophilus tridecemlineatus)
Preeriasiiseli (Spermophilus franklinii)
Keltaselkäsiiseli (Spermophilus lateralis)
Sierramadrensiiseli (Spermophilus madrensis)
Kaskadiensiiseli (Spermophilus saturatus)
Aiheesta muualla

Laji.fi: Siiselit ja suslikit (Spermophilus)
Salla Laukkanen

| Salla Laukkanen |
| --- | --- |
 Salla Laukkanen vuoden 2018 Kalevan kisoissa.
Henkilötiedot
Koko nimi:  Salla Maaria Laukkanen
Syntynyt: 18. maaliskuuta 2000 (ikä 24) Vantaa
Kansalaisuus:   Suomi
Uran tiedot
Pituus:  162 cm
Paino:  50 kg
Laji:  estejuoksu, keskipitkän matkan juoksu, kestävyysjuoksu ja maastojuoksu
Seura:  Joensuun Kataja
Valmentaja:  Tuomo Lehtinen
Saavutukset
Ennätykset:  3000 m esteet: 10.18,32 (Lahti 2023)
 Tietolaatikko päivitetty 29.7.2023 
Salla Laukkanen (s. 18. maaliskuuta 2000 Vantaa) on suomalainen  estejuoksija, joka edustaa Joensuun Katajaa. Hänen valmentajansa on Tuomo Lehtinen.
Laukkanen saavutti vuoden 2023 Kalevan kisoissa hopeaa 3 000 metrin esteissä ennätysajallaan 10.18,32. Maastojuoksun SM-kilpailuissa hän sai pronssia 2024.
Laukkanen karsiutui 3 000 metrin estejuoksun alkuerissä alle 20-vuotiaiden MM-kilpailuissa 2018. Saman vuoden maastojuoksun EM-kilpailuissa hän sijoittui alle 20-vuotiaiden sarjassa 71:nneksi. Aikuisten maaottelussa hän kilpaili ensimmäisen kerran 2018.
Silmukka kiristyy

Silmukka kiristyy tarkoittaa seuraavia asioita:
Silmukka kiristyy (I Wake Up Screaming), yhdysvaltalainen elokuva vuodelta 1941
Silmukka kiristyy (Vicki), yhdysvaltalainen elokuva vuodelta 1953
Silmukka kiristyy (Police Python 357), ranskalais-saksalainen elokuva vuodelta 1976
Silmukka kiristyy  (Tripwire), yhdysvaltalainen elokuva vuodelta 1989.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Silmukka kiristyy”, voi hakea sivunnimihaulla, laajalla sivunnimihaulla tai tekstihaulla.
Sarah Silverman

| Sarah Silverman |
| --- | --- |
 Sarah Silverman vuonna 2016.
Henkilötiedot
Syntynyt: 1. joulukuuta 1970 (ikä 53) Bedford, New Hampshire, Yhdysvallat
Näyttelijä
Aktiivisena:  1992–
Merkittävät roolit:  Sarah Silverman, The Sarah Silverman Programissa
 Nimikirjoitus
Aiheesta muualla
IMDb 
Elonet
Sarah Kate Silverman (s. 1. joulukuuta 1970) on yhdysvaltalainen näyttelijä ja koomikko.
Silverman syntyi neljästä sisaruksesta nuorimpana Bedfordissa, New Hampshiressa, ja kävi Derryfield Schoolia Manchesterissa. Hänellä on puolan- ja venäjänjuutalaiset sukujuuret. Silverman nousi maineeseen jo esiintymisellään Saturday Night Liven kaudella 1993–1994. Hänet nähtiin myös sketsishow’ssa Mr. Show with Bob and David. Hän tuli tunnetuksi paitsi televisiosta, myös elokuvista ja ääninäyttelijänä.
Tunnetuimpia elokuvia, joissa Sarah Silverman on esiintynyt, ovat Sekaisin Marista (1998) ja School of Rock (2003). Hän on sijoittunut Maxim-lehden "kuumimpien naisten" listalla sijalle 50 vuonna 2006 ja sijalle 29 vuonna 2007. Hän juonsi MTV Movie Awards -gaalan 2007.
Vuonna 2005 ilmestyi Silvermanin stand up -komediasta tehty elokuva Jesus Is Magic. Hänen oma show’nsa The Sarah Silverman Program nähtiin ensimmäistä kertaa 1. helmikuuta 2007.
Esityksissään Silverman pilkkaa usein kiihkoilua, etnisiin ryhmiin kohdistuvia stereotypioita ja uskontokuntia kannattamalla niitä ironisella tavalla.
Yksityiselämä

Silverman on seurustellut koomikkojen Jimmy Kimmelin ja Dave Attellin kanssa.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1997 | Who's the Caboose? | Susan Underman |  |
| 1998 | Sekaisin Marista | Brenda |  |
| 1998 | Bulworth |  |  |
| 1998 | Overnight Delivery | Turran |  |
| 1999 | Poikamies pulassa | Carolyn |  |
| 1999 | Late Last Night | Jen | independent-elokuva |
| 2000 | Tuhon tiellä | raivoava ämmä |  |
| 2000 | Screwed - pulassa | Hillary |  |
| 2001 | Sydäntenmurskaajat | Linda |  |
| 2001 | Ei voi olla totta | Gina |  |
| 2001 |  Evoluutio | Denise |  |
| 2002 | Run Ronnie Run! |  |  |
| 2003 | The School of Rock | Patty Di Marco |  |
| 2004 | Hair High | Cherri | äänirooli |
| 2004 |  Nobody's Perfect |  | lyhytelokuva |
| 2005 | Sarah Silverman: Jesus Is Magic | Sarah | konserttielokuva |
| 2005 | Rent | Alexi Darling | elokuvasovitus |
| 2005 | Now That's Funny |  |  |
| 2006 | Luuseriopisto | Becky |  |
| 2007 | I Want Someone to Eat Cheese With | Beth | independent-elokuva |
| 2007 | Futurama: Benderin jättikeikka | Michelle | äänirooli |
| 2010 | Saint John of Las Vegas | Jill | independent-elokuva |
| 2011 | Take This Waltz | Geraldine |  |
| 2011 | Peep World | Cheri Meyerwitz | independent-elokuva |
| 2011 | The Muppets | Melin Drive-In -varaaja |  |
| 2012 | Räyhä-Ralf | Nelli Karamelli | äänirooli |
| 2013 | Sarah Silverman: We Are Miracles | oma itsensä |  |
| 2014 | Miljoona tapaa kuolla lännessä | Ruth |  |
| 2015 | I Smile Back | Laney |  |
| 2015 | Ashby | June Wallis |  |
| 2016 | Popstar: Never Stop Never Stopping |  |  |
| 2017 | The Book of Henry |  |  |
| 2017 |  Battle of the Sexes | Gladys Heldman |  |
| 2018 | Räyhä-Ralf valloittaa Internetin | Nelli Karamelli | äänirooli |
Filmografia > Televisiosarjat

| Vuosi | Televisiosarja | Rooli | Huomioita |
| --- | --- | --- | --- |
| 1993-1994 | Saturday Night Live | useita rooleja |  |
| 1995-1997 | Mr. Show with Bob and David | useita rooleja | 10 jaksoa |
| 1996 | Star Trek: Voyager | Rain Robinson | 2 jaksoa |
| 1996-1998 | The Larry Sanders Show | Wendy Traston | 3 jaksoa |
| 1997 | Seinfeld | Emily | 1 jakso |
| 1997 | Brotherly Love | Rosa | 1 jakso |
| 1997 |  Kunnian miehet | luutnantti J.G. Tina Schiparelli | 1 jakso |
| 1997 | Paparazzi vasten tahtoaan | Ali Walters | 1 jakso |
| 1999 | Work with Me | Tammy | 1 jakso |
| 2000 | Manhattan, AZ | Dakota | 1 jakso |
| 2000, 2013 | Futurama | Michelle | äänirooli, 2 jaksoa |
| 2002 |  V.I.P. | Lucy Stanton | 1 jakso |
| 2002-2004 | Greg the Bunny | Alison Kaiser |  |
| 2002-2007 | Irvipuhelut | Hadassah Guberman, äiti | äänirooli, 5 jaksoa |
| 2003 | Frasier | Jane | 1 jakso |
| 2004 | Entourage | oma itsensä | 1 jakso |
| 2004 | Pilot Season | Susan Underman | kaksiosainen minisarja |
| 2004 | Aqua Teen Hunger Force | Robovahti | äänirooli, 1 jakso |
| 2004 | Drawn Together | Bleh | äänirooli, 1 jakso |
| 2004-2008 |  Monk | Marci Maven | 3 jaksoa |
| 2005 | American Dad! | strippari | äänirooli, 1 jakso |
| 2005 | Tom Goes to the Mayor | Barb Dunderbarn | äänirooli, 1 jakso |
| 2005 | The Most Extraordinary Space Investigations | Jelly Roll | 5 jaksoa |
| 2006 | Robot Chicken | Playmobil-pupu, nainen, luutnantti  Uhura, Corkin isosisko | äänirooli, 2 jaksoa |
| 2007-2010 | The Sarah Silverman Program. | oma itsensä |  |
| 2010-2016 | Simpsonit | Nikki McKenna, Lisan mielikuvitusystävä Rachel, oma itsensä | äänirooli, 4 jaksoa |
| 2011 | Good Wife | Stephenie Engler | 1 jakso |
| 2011 | Childrens Hospital | Britches | 1 jakso |
| 2011 | Bored to Death | Lori | 1 jakso |
| 2011, 2013 | The League | Heather | 2 jaksoa |
| 2011-2019 | Bob's Burgers | Ollie, neiti Schnur, Carly, Meredith, eläinsuojelutyttö #2, johtava laulaja, neito, oppilas #1 | äänirooli, 39 jaksoa |
| 2012-2014 | Louie | oma itsensä | 3 jaksoa |
| 2013 | Out There | Amy | äänirooli, 1 jakso |
| 2014 | Maron | oma itsensä | 1 jakso |
| 2014-2016 | Masters of Sex | Helen Schiff | 7 jaksoa |
| 2015 | Man Seeking Woman | Joshin oikea käsi | 1 jakso |
| 2016 |  Conan | Hitler | 1 jakso |
| 2016 | Great Minds with Dan Harmon | Betsy Ross | 1 jakso |
| 2016 | Lady Dynamite | oma itsensä | 1 jakso |
| 2017 | Crashing | oma itsensä | 1 jakso |
| 2017 | Bajillon Dollar Propertie$ | Zars St. Lars | 1 jakso |
| 2018 | Please Understand Me | kertoja | äänirooli, viisiosainen minisarja |
| 2018 | Last Week Tonight with John Oliver | Zillow-mainoksen kertoja | äänirooli, 1 jakso |
| 2018 | The Jim Jefferies Show | T5-trailerin näyttelijä | 1 jakso |
Filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 2013 | Disney Infinity | Nelli Karamelli |
| 2014 | Disney Infinity: Marvel Super Heroes | Nelli Karamelli |
| 2015 | Disney Infinity 3.0 | Nelli Karamelli |
Aiheesta muualla

Wikimedia Commonsissa on kuvia tai muita tiedostoja aiheesta .
Sarah Silverman Internet Movie Databasessa. (englanniksi)
Simo Palosuo

Simo Urmas Olavi Palosuo (31. joulukuuta 1918 Helsinki – 27. marraskuuta 1998 Järvenpää) oli suomalainen ylijohtaja, opetusneuvos ja rovasti. Hän oli Järvenpäässä sijaitsevan Seurakuntaopiston johtaja vuosina 1960–1972 sekä Suomen kirkon seurakuntatoiminnan keskusliiton pääsihteeri 1972–1982.
Palosuon vanhemmat olivat ministeri, ylijohtaja ja maanviljelysneuvos Uuno Brander ja Helena Brander (o.s. Karttunen).
Palosuo pääsi ylioppilaaksi 1937 ja suoritti teologin tutkinnon 1943. Hän oli kirkon nuorisotyöntekijäkoulutukseen monin tavoin vaikuttanut opetusneuvos.
Palosuo toimi 1940-luvulla Keski-Helsingin seurakunnan nuorisotyöstä vastaavana pappina. Tuolloin hänen mieltään askarrutti se, että kirkon nuorisotyöntekijät olivat teologeja, eikä heillä ollut varsinaista koulutusta tehtäväänsä. Kirkon nuorisotyöntekijäkoulutuksen sekä myöhemmin diakoniakoulutuksen järjestämisestä ja kehittämisestä tulikin hänen keskeinen elämäntehtävänsä, kun hänet kutsuttiin Järvenpäässä toimivan Seurakuntaopiston Säätiön nuoriso-opiston johtajaksi 1948. [lähde? ]
Ensimmäinen hänen johdollaan toteutettu kirkon nuoriso-ohjaajakurssi valmistui 1950. Tuolloin kuitenkin säätiön alaisuudessa olleet nuoriso-opisto ja Luther-opisto yhdistettiin, ja johtajaksi tuli Martti Simojoki. Palosuo jatkoi nuorisotyökoulutuksesta vastaavana opettajana ja opiston varajohtajana, kun Martti Simojoki valittiin Mikkelin hiippakunnan piispaksi. Palosuo valittiin 1960 Järvenpään seurakuntaopiston ja Luther-opiston johtajaksi. [lähde? ]
Simo Palosuo siirtyi opistotyöstä Suomen kirkon seurakuntatoiminnan keskusliiton avoimeksi tulleeseen pääsihteerin virkaan 1972. Uuden viran keskeisiin tehtäviin kuuluivat muun muassa kirkkopäivät, yhteisvastuukeräykset sekä sotainvalidien hengellinen toiminta. Koulutusasiat olivat osa hänen toimenkuvaansa myös keskusliiton pääsihteerinä. Pääsihteerinä hän toimi vuoteen 1982 asti kunnes jäi eläkkeelle. [lähde? ]
Virkatehtäviensä ohella Palosuo toimi monissa kirkollisissa luottamustehtävissä. Kotimaa-lehden hallituksessa hän istui eläkevuosiinsa asti. Hän oli myös valtion nuorisotyölautakunnan jäsen ja puheenjohtaja vuodesta 1965 lähtien. [lähde? ]
Aiheesta muualla

Toiviainen, Kalevi. Kirkon kaapin päällä: 100 vuotta − 50 vaikuttajaa. Kirjapaja 2000.
Salibandymaila

Salibandymaila on salibandyn peliväline.
Salibandymailoja
Suomessa Salibandymailoja valmistaa esimerkiksi Fat Pipe. Salibandymaila valmistetaan nykyisin muovista. Ensimmäinen muovinen maila kehitettiin vuonna 1958. Tosin sen mailan lapa oli vielä suora, kun nykyään mailojen lavat taitetaan tehtaalla. Salibandymailan kahvaan laitetaan yleensä niin sanottu grippi. Tämän tarkoituksena on että maila pysyisi paremmin kädessa. Grippi lisätään usein jo tehtaalla, mutta se yleensä vaihdetaan jossain kohtaa mailan elinkaarta. Lisäksi mailojen lavat ovat usein vaihdettavia.
Sertorius

Quintus Sertorius (noin 125 eaa. – 72 eaa.) oli roomalainen sotilas ja poliitikko. Sertorius oli lähtöisin perheestä, joka kuului Nussan sabiinilaiskaupungin maalaisaateliin. Hän oli joko sukunsa ensimmäinen, joka pyrki julkiseen virkaan Roomaan, taikka ensimmäinen, joka siinä onnistui.
Uran alku

Sertorius toimi uransa alussa ensin jonkin aikaa oikeusistuimissa, ennen kuin siirtyi sotapalvelukseen. Arausion taistelussa 105 eaa. hän kuului harvoihin selvinneisiin roomalaisiin. Kimbrejä ja teutoneita vastaan käydyn sodan loppuosan Sertorius palveli Mariuksen joukoissa ja sai useita kunniamerkkejä ja ylennyksiä.
Vuonna 97 eaa. Sertorius lähti sotatribuunina Hispaniaan. Siellä hän johti taistelua keltiberien kapinaa vastaan tuloksekkaasti ja sai sen ansiosta lisää mainetta ja sen avulla kvestorin viran. Liittolaissodan aikana hänen vastuullaan oli joukkojen värvääminen, koulutus ja johtaminen, mutta hänen sotilasarvonsa ei ole tiedossa. Vuonna 88 eaa. Sertorius pyrki kansantribuunin virkaan, mutta hävisi vaalin Sullan vastustettua julkisesti hänen valintaansa. Sullan ja Sertoriuksen välit rikkoutuivat, ja Sullan marssittua joukkoineen Roomaan asettui Sertorius Cinnan ja Mariuksen puolelle.
Hispanian sota 80–72 eaa.

Mariuksen ja Cinnan Rooman-valtauksen jälkeisissä väkivaltaisuuksissa Sertorius oli maltillisella linjalla, ja hän joutui lopulta Cinnan tuella kukistamaan Roomassa riehuneet roistojoukot (bardyaei). Mariuksen kuoltua Sertoriuksesta tuli vuonna 83 eaa. preettori. Sotilaat olivat lynkanneet Cinnan jo edellisenä vuonna, eikä Sertorius tullut toimeen muiden Sullaa vastaan taistelevien sotilasjohtajien kanssa. Myöhemmin samana vuonna Sertorius siirtyi provinssiinsa Hispaniaan. Sullan voitettua vastustajansa Italiassa hänen joukkonsa ajoivat pian myös Sertoriuksen pois provinssistaan. Koettuaan lähinnä tappioita Sertorius saavutti lopulta Mauritaniassa voiton yhdestä Sullan armeijasta, ja siksi Lusitaniasta tuli lähetystö, joka pyysi Sertoriusta palaamaan Hispanian niemimaalle vapauttamaan heidät heidän silloisesta maaherrastaan.
Hispaniassa Sertorius taisteli tarmokkaasti ja voitokkaasti usean vuoden ajan muun muassa Quintus Caecilius Metellus Piusta sekä Pompeiusta vastaan. Vaikka Sertoriuksen joukot koostuivat suurelta osin provinssin asukkaista, ei hänellä silti ollut tarkoituksena saada Hispaniaa itsenäiseksi Rooman vallan alta, vaan sodan on katsottava kuuluvan kansalaissotaan. Menestyksestä huolimatta sodan pitkittyminen oli Sertoriukselle epäedullista, sillä hänellä oli käytössään lähinnä oman provinssinsa voimavarat. Plutarkhoksen mukaan Sertorius koetti tästä syystä saada aikaan sovintoa Pompeiuksen kanssa, mutta tuloksetta. Ajan kuluessa hänen joukoissaan alkoi esiintyä turhautumista, ja lopulta vuonna 72 eaa. hänet murhautti hänen oma alipäällikkönsä Perperna, joka murhan jälkeen asettui joukkojen komentoon ja hävisi kohta sodan Pompeiukselle.